**Ֆրեդերիկ Չաչլզ Էրենց** (անգլ.՝ Frederick Charles Erentz, 1870, Broughty Ferry, Անգուս, Շոտլանդիա, Մեծ Բրիտանիայի և Իռլանդիայի միացյալ թագավորություն - ապրիլի 6, 1938(1938-04-06), Դանդի, Շոտլանդիա, Միացյալ Թագավորություն), առավել հայտնի է որպես Ֆրեդ Էրենց, շոտլանդացի ֆուտբոլիստ, հանդես է եկել կիսապաշտպանի և եզրային պաշտպանի դիրքերում։ 1880-ական թվականներից մինչև 1900-ականները խաղացել է «Դանդի Աուը Բոյզ» և «Նյութոն Հիթ» ակումբներում։

Կենսագրություն
--------------

Ֆրեդ Էրենցը ծնվել է Բրոտի Ֆերիում, Դանդիից ոչ հեռու։ Նրա հայրը դանիացի էր, մայրը՝ շոտլանդուհի։ Ֆրեդը իր ֆուտբոլային կարիերան սկսել է «Դանդի Աուը Բոյզ» ակումբում, որտեղ խաղացել է որպես կիսապաշտպան։ 1892 թվականի հունիսին շոտլանդացին տեղափոխվել է «Նյութոն Հիթ» ֆուտբոլային ակումբ, որը պատրաստվում էր իր առաջին մրցաշրջանին։ Էրենցի դեբյուտը «Նյութոն Հիթ»-ում տեղի է ունեցել սեպտեմբերի 3-ին, «Բլեքբըռն Ռովերս» ակումբի դեմ խաղում։ Խաղը ավարտվել է 4։3 հաշվով հօգուտ Բլեքբըռնի։ 1892/1893 մրցաշրջանում Էրենցը մասնակցել է ակումբի բոլոր խաղերին, բացառությամբ «Դերբի Կաունտ» ակումբի դեմ խաղին, որը կայացել է 1893 թվականի փետրվարի 11-ին։

Հաջորդ մրցաշրջանում Էրենցը փորձել է խաղալ տարբեր դիրքերում, այդ թվում՝ աջ Հարվբեք և աջ հարձակվող (այդ դիրքում նա կարողացավ տոնել իր առաջին գոլը), բայց ավելի հաճախ խաղում էր ձախ եզրային պաշտպանի դիրքում։ Հաջորդ ութ մրցաշրջանների ընթացքում Էրենցը ակումբի անփոխարինելի ձախ պաշտպանն էր, նույնիսկ հրաժարվել է «Տոտենհեմ» տեղափոխվելու հնարավորությունից։ Այդ ընթացքում թիմում հանդես էր գալիս նրա եղբայրը՝ Գարին։

Ավարտելով 1901/1902 մրցաշրջանը Ֆրեդը հրաժեշտ տվեց ֆուտբոլին. նա ստացել էր շատ լուրջ վնասվածք։

Հետաքրքիր փաստեր
----------------

Ֆրեդի եղբայրը՝ Հենրի Էրենցը, նույնպես պրոֆեսիոնալ ֆուտբոլիստ էր։ Ավելի հաճախ խաղացել է աջ պաշտպանի դիրքում (այն ժամանակ, երբ Ֆրեդը հանդես էր գալիս ձախ պաշտպանի դիրքում)։ Գարին հանդես է եկել «Դանդի Օլդ Բոյս», «Օլդեմ Կաունտի», «Նյութոն Հիթ» և «Տոտենհեմ» ակումբներում։

Ելույթների վիճակագրությունը
---------------------------

**Միայն «Նյութոն Հիթ»ի խաղերում**| Ակումբ | Մրցաշրջան | Դիվիզիոն | Լիգա | Անգլիայի գավաթ | Այլ | Ընդամենը |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Նյութոն Հիթ** |
| 1892/1893 | Առաջին դիվիզիոն | 29 | 0 | 1 | 0 | 2 | 0 | 32 | 0 |
| 1892/1893 | Առաջին դիվիզիոն | 22 | 2 | 3 | 0 | 1 | 0 | 26 | 2 |
| 1894/1895 | Երկրորդ դիվիզիոն | 28 | 1 | 1 | 0 | 0 | 0 | 29 | 1 |
| 1895/1896 | Երկրորդ դիվիզիոն | 24 | 0 | 2 | 0 | 0 | 0 | 26 | 0 |
| 1896/1897 | Երկրորդ դիվիզիոն | 27 | 0 | 6 | 0 | 4 | 0 | 37 | 0 |
| 1897/1898 | Երկրորդ դիվիզիոն | 28 | 1 | 3 | 0 | 0 | 0 | 31 | 1 |
| 1898/1899 | Երկրորդ դիվիզիոն | 32 | 1 | 2 | 0 | 0 | 0 | 34 | 1 |
| 1899/1900 | Երկրորդ դիվիզիոն | 34 | 2 | 1 | 0 | 0 | 0 | 35 | 2 |
| 1900/1901 | Երկրորդ դիվիզիոն | 31 | 0 | 3 | 0 | 0 | 0 | 34 | 0 |
| 1901/1902 | Երկրորդ դիվիզիոն | 25 | 2 | 1 | 0 | 0 | 0 | 26 | 2 |
| Ամբողջ կարիերայի ընթացքում | 280 | 9 | 23 | 0 | 7 | 0 | 310 | 9 |

Ծանոթագրություններ
------------------

Գրականություն
* Justyn Barnes, Adam Bostock, Cliff Butler, Jim Ferguson, David Meek, Andy Mitten, Sam Pilger, Frank Taylor OBE, & Tom Tyrell. The Official Manchester United Illustrated Encyclopedia. Manchester United Books. London, 2001. ISBN 0-233-99964-7.
* Alan Shury & Brian Landamore. The Definitive Newton Heath F.C. SoccerData. 2005. ISBN 1-899468-16-1.

1. 1 2 3  Shury et al.; p.66
2. ↑  Shury et al.; p.54
3. ↑  Shury et al.; p.55
4. ↑  Barnes et al.; p.83
5. ↑  Առաջին դիվիզիոն, Երկրորդ դիվիզիոն.
6. ↑  Փորձնական խաղերը

Արտաքին հղումներ
----------------

* Профиль на StretfordEnd.co.uk (անգլ.)
* Профиль на MUFCInfo.com (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | playmarkerstats.com (խաղացող) |

 |